CELEX: 52013PC0679
Language: lv
Date: 2013-09-27
Title: Priekšlikums PADOMES ĪSTENOŠANAS LĒMUMS, ar ko groza Padomes Īstenošanas lēmumu 2011/77/ES par Savienības finanšu palīdzības piešķiršanu Īrijai

|
			
		
		
		52013PC0679
		
			Priekšlikums PADOMES ĪSTENOŠANAS LĒMUMS, ar ko groza Padomes Īstenošanas lēmumu 2011/77/ES par Savienības finanšu palīdzības piešķiršanu Īrijai /* COM/2013/0679 final - 2013/0326 (NLE) */
			
				
		
		
			
			   	PASKAIDROJUMA RAKSTS
Lai būtu
iespējams pienācīgi novērtēt Īrijas
makroekonomikas korekcijas programmas nosacījumu izpildi un lai
nodrošinātu pēdējā pārskata pabeigšanu finanšu
palīdzības termiņā, Padomes Īstenošanas lēmums
2011/77/ES par Savienības finanšu palīdzības piešķiršanu
Īrijai būtu jāgroza. Ierosinātie grozījumi ir tehniska
rakstura, un tie attiecas uz finanšu palīdzības pieejamības
perioda pagarinājumu no trīs gadiem līdz trīs gadiem un
diviem mēnešiem. Makroekonomikas korekcijas programmas galvenie parametri,
jo īpaši programmas ilgums un vispārējais finansējums,
paliek nemainīgi.
Saskaņā ar
Regulas (ES) Nr. 473/2013, kas spēkā stājās
2013. gada 30. maijā, 4. pantu par kopīgiem budžeta
termiņiem Īrijas iestādes publicēs savu budžeta projektu vēlākais
līdz 2013. gada 15. oktobrim. Turklāt bilanču
izvērtējuma rezultāti par katru programmu ir gaidāmi
līdz 2013. gada novembra beigām. Lai nodrošinātu
vispusīgu un rūpīgu programmas nosacījumu izpildes
novērtējumu, ir būtiski ņemt vērā budžeta projektā
ietverto informāciju un banku diagnostiku. Tādēļ
12. pēdējā pārskata misija saskaņā ar
Īrijas programmu nevar sākties pirms 2013. gada
15. oktobra. Padomes Īstenošanas lēmums 2011/77/ES pašreiz
nosaka, ka finanšu palīdzība ir pieejama trīs gadus, sākot
no pirmās dienas pēc šā lēmuma stāšanās
spēkā, kas nozīmē, ka palīdzības pieejamības
periods beidzas 2013. gada 8. decembrī. Pārskata
pabeigšanai un nepieciešamo dokumentu sagatavošanai nepieciešamie procesi
būtu jāpabeidz pirms šī datuma nedaudzajās atlikušajās
nedēļās, riskējot ar laika trūkumu, lai veiktu
pienācīgas pārbaudes izpildes novērtēšanai, kā
arī riskējot neparedzētu notikumu dēļ nokavēt
termiņu, kā rezultātā kavētos pēdējās
aizdevuma daļas izmaksa Īrijai. Lai mazinātu šos riskus,
programmas pieejamības periodu varētu pagarināt par diviem
mēnešiem.
Jāatzīmē,
ka šāds lēmums sekmēs aizdevuma daļas izmaksas
prognozējamību minētās programmas ietvaros. Tajā
pašā laikā tas uzlabos pārskata vērtējuma
kvalitāti. Šādi rezultāti ir izdevīgi gan kreditorvalstīm,
gan debitorvalstīm, tādējādi veicinot stabilitāti
eurozonā. 
Ņemot vērā minētos
paskaidrojumus, Komisija uzskata, ka izmaiņas, kas ietver finanšu
palīdzības pieejamības perioda pagarināšanu, ir
lietderīgas programmas mērķu sasniegšanai. 
2013/0326 (NLE)
Priekšlikums
PADOMES ĪSTENOŠANAS LĒMUMS,
ar ko groza Padomes Īstenošanas
lēmumu 2011/77/ES par Savienības finanšu palīdzības
piešķiršanu Īrijai
EIROPAS SAVIENĪBAS PADOME,
ņemot vērā Līgumu par
Eiropas Savienības darbību, 
ņemot vērā Padomes 2010. gada
11. maija Regulu (ES) Nr. 407/2010, ar ko izveido Eiropas
finanšu stabilizācijas mehānismu[1],
un jo īpaši tās 3. panta 2. punktu,
ņemot vērā Eiropas Komisijas
priekšlikumu,
tā kā:
(1)       Pēc Īrijas
lūguma Padome Īrijai piešķīra finanšu palīdzību
(Īstenošanas lēmums 2011/77/ES[2]),
lai atbalstītu spēcīgu ekonomikas un reformu programmu, kuras
mērķis ir atjaunot uzticību, ļaut ekonomikai atkal
uzsākt ilgtspējīgu izaugsmi un nodrošināt finansiālo
stabilitāti Īrijā, eurozonā un Savienībā.
(2)       Komisija 2013. gada
10. jūlijā pabeidza desmito Īrijas ekonomikas reformu
programmas pārskatu.
(3)       Finanšu palīdzības
pieejamības perioda neliels pagarinājums ir nepieciešams, jo tas
ļautu vispusīgi un ar pienācīgu rūpību
novērtēt reformu programmas nosacījumu izpildi pēdējā
pārskata ietvaros un nodrošinātu, ka laikā tiek pieņemts
lēmums par finanšu palīdzības pēdējās daļas
izmaksu. 
(4)       Ņemot vērā
iepriekš minēto, būtu jāgroza Padomes Īstenošanas
lēmums 2011/77/ES,
IR PIEŅĒMUSI ŠO LĒMUMU. 
1. pants
Padomes Īstenošanas lēmuma 2011/77/ES
1. panta 2. punktā vārdus “trīs gadus” aizstāj ar
vārdiem “trīs gadus un divus mēnešus”.
2. pants
Šis lēmums ir
adresēts Īrijai. 
3. pants
Šo lēmumu
publicē Eiropas Savienības Oficiālajā Vēstnesī.

Briselē,
                                                                       Komisijas
vārdā —
                                                                       priekšsēdētājs
[1]               OV L 118, 12.5.2010., 1. lpp.
[2]               OV L 30, 4.2.2011., 34. lpp.